gu en en en en en en en en en en en en en en en en en gu en gu en en gu en gu gu gu gu gu gu gu gu gu gu ca gu en gu gu gu gu gu ca gu gu gu gu gu ca gu gu gu gu gu gu gu en ca en gu gu gu gu gu ca gu gu gu gu gu ca gu gu gu gu gu gu gu ca gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu en gu en en en gu gu gu en en en en hbs_lat en en en en en en en en fa en en en gu en en en en en en en en en en en en en en en en en en en en en en en en es es en en en en en en
રાજ્ય સરકારે સવર્ણો માટે જાહેર કરી યોજનાઓ, વાંચો વિગતવાર - First Today News
Latest News of The day
Gujarat News News Patidar News
Patidar, BJP, Patel, Gujarrat, Nitin Patel, CM of Gujarat, DY CM,
DY.CM NitinPatel announced education employment related schemes for non reserved castes.
નાયબ મુખ્યમંત્રી નીતિન પટેલની અધ્યક્ષતામાં સ્વર્ણિમ સંકુલ-1 ગાંધીનગર ખાતે એક પત્રકાર પરિષદનું આયોજન કરવામાં આવ્યું હતું. આ પરિષદમાં નાયબ મુખ્યમંત્રી નીતિન પટેલે બિન અનામત નિગમની વિવધ યોજનાઓની જાહેરાત કરી હતી.
ચાલુ શૈક્ષણિક વર્ષથી જ મળશે લાભ
નીતિન પટેલે આગળ જણાવ્યું કે, “બંધારણીય જોગવાઈઓને યથાવત રાખીને રાજ્ય સરકાર દ્વારા જેમને અનામત નથી મળી તેમને લાભ મળે તેવા પ્રયાસો કરવામાં આવશે. તમામ વર્ગો હળી મળીને વિકાસ કરે તે જરૂરી છે, વિદ્યાર્થીઓને લાભ થાય એવા વિશેષ પ્રયાસ કરી તમામને ન્યાયનો કરવાના પ્રયત્નો કરવામાં આવ્યા છે. અનામત મેળવતી જ્ઞાતિઓને અન્યાય ન થાય તેનું ખાસ ધ્યાન રાખવામાં આવ્યું છે અને નવી યોજનાનો લાભ ચાલુ શૈક્ષિણક સત્રથી મળે તે માટેનું આયોજન કરવામાં આવ્યું છે. ગુજરાતમાં હાલ 58 જ્ઞાતિઓને અનામતનો લાભ મળતો નથી. ”
1 : શૈક્ષણિક અભ્યાસ યોજના
રાજયમાં ચાલતા મેડીકલ, ડેન્ટલના સ્વનિર્ભર સ્નાતક કક્ષાના અભ્યાસક્રમો, વ્યવસાયિક અભ્યાસક્રમો, ઇજનેરી, ટેકનોલોજી, ફાર્મસી, આર્કિટેકચર, આર્યુવેદિક, હોમીયોપેથી, ફિઝીયોથેરાપી, વેટરનરી વગેરે સ્વનિર્ભર સ્નાતક કક્ષાના અભ્યાસક્રમો, નર્સિંગ (સ્નાતક કક્ષાના) વગેરે અભ્યાસક્રમો માટે (હાયર એજ્યુકેશન જેવા કે બીબીએ, બીકોમ, બીએસસી, બીએ વિગેરે સિવાય,) સમગ્ર અભ્યાસક્રમની કુલ ટ્યુશન ફી અથવા રૂ.10.00 લાખ તે બે પૈકી જે ઓછું હોય તે પ્રમાણેની લોન 4 ટકાના સાદા વ્યાજે નિગમ તરફથી આપવામાં આવશે.
લાયકાતના ધોરણો: ધો-12મા 60 ટકા કે તેથી વધુ.
વ્યાજનો દર : વાર્ષિક 4 ટકા લેખે સાદુ વ્યાજ
આવક મર્યાદા : કુટુંબની વાર્ષિક આવક મર્યાદા રૂ.3.00 લાખ કે તેથી ઓછી.
અરજદાર બિન અનામત વર્ગના હોવા જોઇએ.
2 : વિદેશ અભ્યાસ લોન
યોજનાનું સ્વરૂપ/લોન સહાયના ધોરણો:
ધોરણ-12 પછી M.B.B.S માટે, ડિપ્લોમા પછી ડીગ્રી માટે, સ્નાતક પછી અનુસ્નાતક માટે, અને રિસર્ચ જેવા ટેકનિકલ, પેરામેડીકલ, પ્રોફેશનલ વગેરે જેવા કોઇપણ પ્રકારના વિદેશમાં ઉચ્ચ અભ્યાસ માટે બિન અનામત વર્ગના વિદ્યાર્થીઓ માટે કુલ રૂ.15.00 લાખની વિદેશ અભ્યાસ લોન નિગમ તરફથી આપવામાં આવશે.
લાયકાતના ધોરણો: ધો-12 માં 60 ટકા કે તેથી વધુ.
વ્યાજનો દર : વાર્ષિક 4 ટકા લેખે સાદુ વ્યાજ.
આવક મર્યાદા : કુટુંબની વાર્ષિક આવક મર્યાદા રૂ.4.50 લાખ કે તેથી ઓછી.
3 : ભોજન બીલ સહાય
યોજનાનું સ્વરૂપ/ સહાયના ધોરણો:
બિન અનામત વર્ગના વિદ્યાર્થીઓને સ્નાતક કક્ષાના મેડીકલ, ડેન્ટલ, ટેકનીકલ, પેરા મેડીકલમાં અભ્યાસ કરતા હોય અને પોતાના પરિવારથી દુર પોતાના તાલુકામાં શૈક્ષણિક વ્યવસ્થા ન હોય અને તાલુકા બહાર રહી અભ્યાસ કરતા હોય તેવા સરકારી / અનુદાનિત સિવાયના છાત્રાલયમાં રહી અભ્યાસ કરતાં વિદ્યાર્થીઓને 10 માસ માટે માસિક રૂ.1200/- લેખે ભોજનબીલ સહાય મળવાપાત્ર થશે.
કોઇ પણ સમાજ /ટ્રસ્ટ /સંસ્થા દ્વારા સંચાલીત કન્યા છાત્રાલયોમાં રહીને ધો. 9 થી 12માં અભ્યાસ કરતી કન્યાઓને પણ ઉપર મુજબની ફુડ બીલ સહાય મળવાપાત્ર થશે.
આવક મર્યાદા : કુટુંબની વાર્ષિક આવક મર્યાદા રૂ. 3.00 લાખ કે તેથી ઓછી રહેશે.
4 : ટયુશન સહાય
યોજનાનું સ્વરૂપ/ સહાયના ધોરણો:
બિન અનામત વર્ગના વિદ્યાર્થીઓને ધોરણ-10માં 70 ટકા મેળવેલ હોય અને ધોરણ-11, 12માં વિજ્ઞાનપ્રવાહમાં અભ્યાસ કરતા હોય તેવા વિદ્યાર્થીઓને પ્રતિ વર્ષ વાર્ષિક રૂ. 15,000/- ટયુશન પ્રોત્સાહક સહાય આપવામાં આવશે.
કોઈપણ સમાજ / ટ્રસ્ટ /સેવા ભાવી સંસ્થા દ્વારા સંચાલીત ટયુશન/કોચીંગ ક્લાસમા અભ્યાસ કરતા લાયકાત ધરાવતા વિધ્યાર્થીઓને ઉપર મુજબની સહાય મળવાપાત્ર થશે.
લાયકાતના ધોરણો: ધો-10 માં 70 ટકા કે તેથી વધુ.
દરેક વર્ષમાં માત્ર એક જ વાર સહાય મળવાપાત્ર થશે.
આવક મર્યાદા : કુટુંબની વાર્ષિક આવક મર્યાદા રૂ.3.00 લાખ કે તેથી ઓછી.
પરીક્ષા માટે કોચીંગ સહાય.
યોજનાનું સ્વરૂપ/ સહાયના ધોરણો:
બિન અનામત વર્ગના ધોરણ-12 વિજ્ઞાન પ્રવાહના વિદ્યાર્થીઓને ધોરણ-12 પછી મેડીકલ, એન્જીનીયરીંગમાં પ્રવેશ ની જરૂરી પરીક્ષાઓ જેવી કે જી (JEE), ગુજકેટ, નીટની તૈયારીના કોચિંગ માટે ધોરણ-10માં 70 ટકા હોય તેવા વિદ્યાર્થીઓને ત્રણ વર્ષ કે તેથી વધુ અનુભવ ધરાવતી સંસ્થાઓમાં કોચીંગ માટે વિદ્યાર્થી દીઠ વાર્ષિક રૂ. 20,000/- અથવા ખરેખર ફી એ બે પૈકી જે ઓછુ હોય તે કોચિંગ સહાય આપવામાં આવશે.
લાયકાતના ધોરણો: ધો-10 માં 70 ટકા કે તેથી વધુ માર્કસ મેળવેલ હોવા જોઇએ.
આવક મર્યાદા : કુટુંબની વાર્ષિક આવક મર્યાદા રૂ. 3.00 લાખ કે તેથી ઓછી.
6  : સ્પર્ધાત્મક પરીક્ષા માટે તાલીમ સહાય
બિન અનામત વર્ગના વિદ્યાર્થીઓને યુ.પી.એસ.સી(U.P.S.C), જી.પી.એસ.સી (G.P.S.C.) વર્ગ-1, વર્ગ-2 અને વર્ગ-3, ગૌણ સેવા પસંદગી મંડળ, પંચાયત સેવા પસંદગી મંડળ તથા ભારત સરકારના રેલ્વે, બેંકો વગેરેમાં થતી ભરતી પરીક્ષા માટે માન્યતા / પસંદ કરેલ સંસ્થાઓમા અભ્યાસ કરતા તાલીમાર્થીઓને તાલીમાર્થી દીઠ રૂ. 20,000 અથવા ખરેખર ચુકવવાની થતી ફી એ બે માંથી જે ઓછુ હોય તે સહાય તરીકે મળવાપાત્ર થશે.
લાયકાતના ધોરણો: ધો-12 માં 60 ટકા કે તેથી વધુ.
આવક મર્યાદા : કુટુંબની વાર્ષિક આવક મર્યાદા રૂ. 3.00 લાખ કે તેથી ઓછી.
7 : સ્વરોજગારલક્ષી યોજનાઓ
યોજનાનું સ્વરૂપ/લોન સહાયના ધોરણો:
રીક્ષા, લોડીંગ રીક્ષા, મારૂતી ઇકો, જીપ-ટેક્ષી વગેરે સ્વરોજગારલક્ષી વાહનો માટે ઓનરોડ યુનિટ કોસ્ટ.
ટ્રાન્સપોર્ટ, લોજીસ્ટીક, ટ્રાવેલર્સ, ફુડ કોર્ટ વગેરે વ્યવસાય માટે વાહન જરૂરી સ્ટ્રક્ચર સહિત મેળવવા માટે ઓનરોડ યુનિટ કોસ્ટ
વ્યવસાય જેવા કે કરીયાણાની દુકાન , મેડીકલ સ્ટોર, રેડીમેડ ગારમેન્ટ સ્ટોર, બુક સ્ટોર વગેરે કોઇપણ સ્વરોજગારલક્ષી વ્યવસાય માટે
ઉપરોકત ત્રણેય યોજના માટે રૂ. 10.00 લાખ સુધી અથવા ખરેખર થનાર ખર્ચ એ બે પૈકી જે ઓછું હોય તે લોન પેટે વાર્ષિક 5 ટકા ના સાદા વ્યાજે મળવાપાત્ર થશે. મહિલાઓ માટે 4 ટકાના સાદા વ્યાજે લોન મળવાપાત્ર થશે.
આવક મર્યાદા : કુટુંબની વાર્ષિક આવક મર્યાદા રૂ.3.00 લાખ કે તેથી ઓછી.
8 : સ્નાતક તબીબ,વકીલ, ટેકનીકલ સ્નાતક માટે વ્યાજ સહાય.
યોજનાનું સ્વરૂપ/ સહાયના ધોરણો:
તબીબ, વકીલ, ટેકનીકલ સ્નાતક વગેરે માટે બિન અનામત વર્ગના લાભાર્થીઓ પોતાનું ક્લીનિક, લેબોરેટરી, રેડીયોલોજી ક્લીનીક કે ઓફિસ ખોલવા ઈચ્છે તો બેન્ક પાસેથી લીધેલ રૂ. 10.00 લાખ સુધીની લોન પર 5 ટકા વ્યાજ સહાય આપવામા આવશે.
આવક મર્યાદા : કુટુંબની વાર્ષિક આવક મર્યાદા રૂ.3.00 લાખ કે તેથી ઓછી.
વ્યવસાય માટે નિયમોનુસાર જરૂરી રજીસ્ટ્રેશન હોવું જોઈશે.
અરજદાર ગુજરાતના ડોમીસાઇલ વતની હોવા જોઇશે. અને બિન અનામત વર્ગના હોવા જોઇએ.
અરજદારની ઉંમર 18 વર્ષ થી 50 વર્ષ સુધીની હોવી જોઇશે.
બિન અનામત શૈક્ષણિક અને આર્થિક વિકાસ નિગમની યોજનાઓમાં માપદંડો:
શૈક્ષણિક યોજનાઓ માટેના પાત્રતા અને ધિરાણના માપદંડ
ગુજરાત રાજયની કોઇપણ શાળામાંથી ધોરણ-12 માં 60 ટકા કે તેથી વધુ સાથે પાસ કરેલ હોવું જોઇએ.
જે તે અભ્યાસક્રમના સબંધિત કાઉન્સિલની માન્યતા પ્રાપ્ત હોઇ તેવા અભ્યાસક્રમ માટે લોન મળવા પાત્ર થશે.
અરજદાર ગુજરાતના ડોમીસાઇલ વતની હોવા જોઇએ અને બિન અનામત વર્ગના હોવા જોઇએ.
સંબધિત અભ્યાસક્રમમાં પ્રવેશ મેળવ્યા અંગેનો પુરાવો રજુ કરવાનો રહેશે.
ધિરાણનો વ્યાજ દર વાર્ષિક 4 ટકા સાદા વ્યાજ રહેશે. પ્રતિ વર્ષ જેટલુ ધિરાણ આપવામાં આવશે. તે મુજબ જ સાદુ વ્યાજ ગણવામાં આવશે.
લાભાર્થીને મેરીટના આધારે લોન આપવામાં આવશે.
અભ્યાસ વચ્ચેથી છોડી દેનાર કે ડીગ્રી ન મેળવી શકનારની લોન એક સાથે વસુલ કરવાને પાત્ર થશે તેમજ વ્યાજ સહાય મળવાપાત્ર રહેશે નહી.
શૈક્ષણિક યોજનાઓ માટેના પાત્રતા અને ધિરાણના માપદંડ
સમગ્ર કોર્ષની લોનની કુલ રકમ રૂ. 7.50 લાખ કે તેથી ઓછી હોય તો તેટલી રકમ ભરી શકે તેવા બે સધ્ધર જામીનનું જામીન ખત રજુ કરવાનું રહેશે.
સમગ્ર કોર્ષની લોનની કુલ રકમ રૂ. 7.50 લાખ કરતા વધતી હોય તો તે કુલ રકમ જેટલી રકમની પોતાની અથવા અન્ય કોઇ સગા સબંધીની સ્થાવર મિલ્કત નિગમની તરફેણમાં ગીરો કરવાની રહેશે.
દરેક લોન લેનારે નિગમની તરફેણમાં સહી કરેલા પાંચ બ્લેન્ક ચેક આપવાના રહેશે.
રૂ. 5.00 લાખ સુધીની કુલ લોનના કિસ્સામાં અભ્યાસ પુરો કર્યાના 1 વર્ષ બાદ 5 (પાંચ) વર્ષના એક સરખા માસિક હપ્તામાં ભરવાના રહેશે.
રૂ. 5.00 લાખથી વધુની લોનના કિસ્સામાં અભ્યાસ પુરો કર્યાના 1 વર્ષ બાદ 6(છ) વર્ષના એક સરખા માસિક હપ્તામાં ભરવાના રહેશે.
ભરપાઇ થતી લોનના નાણાં પ્રથમ વ્યાજ પેટે જમા થનારા ગણાશે.
લોન લેનાર નિશ્રિત સમય મર્યાદા પહેલા પણ લોનની પરત ચુકવણી કરી શકાશે.
સ્વરોજગાર લક્ષી યોજનાસરકાર દ્વારા સવર્ણો માટે સ્વરોજગારલક્ષી યોજનાની પણ જાહેરાત કરવામાં આવી છે. સરકાર રિક્ષા, વાન જેવા સ્વરોજગારલક્ષી વાહનો ઉપરાંત દુકાન, ઓફિસ કરવા માટે 10 લાખ રુપિયાની પાંચ ટકા વ્યાજ લેખે સહાય કરશે. આ ઉપરાંત વ્યવસાય કરવા માંગતા સ્નાતક, વકીલ, એન્જિનિયરને પણ સરકાર પાંચ ટકાના વ્યાજ પર 10 લાખ સુધીની સહાય કરશે. જ્યારે મહિલાઓને 4 ટકાના વ્યાજે લોન આપવામાં આવશેતમામ યોજનાનો લાભ ઓનલાઇન રહેશે
સરકારની યોજના અંગે નીતિનભાઇએ જણાવ્યું કે નિગમની એક કમિટી દ્વારા છ મહિનાથી વધુ સમયથી આ યોજનાઓ પર વિચાર વિમર્શ કરવામાં આવ્યો હતો. ત્યારબાદ મુખ્યમંત્રી વિજયભાઇ રૂપાણીના માર્ગદર્શન હેઠળ તૈયાર કરવામાં આવી છે.
નીતિન ભાઇએ કહ્યું કે તમામ યોજના લાભ વિદ્યાર્થી સરળતાથી મેળવી શકે તે માટે તમામ પ્રક્રિયા ઓનલાઇન હશે. માત્ર એટલું જ નહીં તમામ સહાય વિદ્યાર્થીઓેને જ ચૂકવવામાં આવશે. સંસ્થા કે ટ્યૂશન ક્લાસિસને ચૂકવાશે નહીં.
August 10, 2018August 10, 2018
શું થયો ફેરફાર જાણો? નવરાત્રી વેકેશનને લઈને રાજ્ય સરકારની મોટી જાહેરાત. શિક્ષણમંત્રીએ બદલી નવરાત્રિ વેકેશનની તારીખો
ભારત રત્ન અટલજી નું 93 વર્ષની વયે નિધન: રાજનીતિના એક યુગનો અંત
2 thoughts on “રાજ્ય સરકારે સવર્ણો માટે જાહેર કરી યોજનાઓ, વાંચો વિગતવાર”
August 11, 2018 at 5:11 pm
Nitin bhai Patel Saheb business karya pahela avak kevi rite batava Ni
OBC Ni avak maryada 6lakhs se and open Ni avak 3 lakhs
Su open catagary vala janavar thoda se
August 22, 2018 at 11:14 pm
Yogesh patel says:, thanks so much for the post.Really thank you! Great.
Leave a Reply Cancel reply
Your email address will not be published. Required fields are marked *
All Patidar Facebbok Page
પાટીદાર ના સમાચાર Everyday Patidar News
Happy Holi Image 2018
This may be a good place to introduce yourself and your site or include some credits.